  Майя Бывальцева Гурт сюресъёсты лэсьтыны Удмуртия федерал коньдэтысь ватсаса 350 миллион манет басьтӥз. Аппарат кенешон бере со сярысь вераз элькунлэн тӧроез Александр Соловьёв. Ватсаса коньдон басьтыны луиз федерал центре келям дась ӵектосъёслы луыса. «2016-тӥ арын ми 6 сюресъёслы 220 миллион манет басьтӥмы. Кылем арняе милем эшшо 350 миллион висъязы. Оглом 570 миллион манет. Озьы ми 6 интые 14 сюрес лэсьтомы», — пусйиз улосвыл кивалтӥсь. Сюресъёс элькунлэн пӧртэм ёросъёсаз. Список матысь дыре тодмо луоз. «Ми понна тужгес пусйымон 2015-тӥ ар, ми 100 иськем пала гурт сюресъёсты лэсьтӥмы. 2012-тӥ арысен Удмуртия федерал коньдэтысь 3 миллиард манет басьтӥз. Эшшо 800 миллион элькун коньдэт ватсаз. Оглом ми 312 иськем гурт сюресъёсты лэсьтӥмы ни. Мон малпасько, со туж умой. Та программа ӧз йылпумъяськы на, ми мукет объектъёсъя но ужкагазъёсты дасяломы», — вераз Александр Соловьёв. Тегъёс: Удмуртия АлександрСоловьёв гуртсюресъёс коньдэт тупатъянужъёс  